การเลือกผลิตภัณฑ์ที่เหมาะสม การทำให้ผมมีสุขภาพดี การสระผม การใช้อุปกรณ์จัดแต่งทรงผม
การทำให้ผมนุ่มคือคุณต้องทำให้ผมสะอาดแต่ไม่สะอาดจนเกินไป น้ำมันตามธรรมชาติในเส้นผมช่วยให้ผมแข็งแรงและมีสุขภาพดีแต่น้ำมันเหล่านี้สามารถดักจับฝุ่นและเกิดความมันซึ่งทำให้ผมสกปรก คุณต้องหาสมดุลระหว่างการทำความสะอาดมากเกินไปกับการทำความสะอาดไม่เพียงพอเพื่อให้ผมนุ่มซึ่งแปลว่าแชมพูที่อ่อนโยนเป็นสิ่งสำคัญของกิจวัตรการทำความสะอาดผม  พยายามใช้แชมพูที่ทำจากส่วนผสมตามธรรมชาติและหลีกเลี่ยงแชมพูที่มีกลิ่นสังเคราะห์ กลิ่นเหล่านี้ทำให้ผมแห้งเมื่อเวลาผ่านไปและมีผลกับความสามารถในการผลิตน้ำมันตามธรรมชาติของเส้นผม อ่านส่วนผสมและหลีกเลี่ยงแชมพูที่มีพาราเบนและซัลเฟต คุณควรหลีกเลี่ยงซัลเฟตเป็นอย่างยิ่งถ้าหากคุณมีผมหยิกหรือหยักศก ถึงแม้ว่าคุณไม่ใช่เด็กแต่แชมพูสำหรับเด็กหรือทารกมีประสิทธิภาพในการทำให้ผมนุ่มและมีส่วนผสมเพียงเล็กน้อย แชมพูเหล่านี้อ่อนโยนต่อเส้นผมและดวงตาอีกทั้งยังมีราคาถูกและหาซื้อได้ง่ายจึงเป็นผลิตภัณฑ์ที่เหมาะสมไม่ว่าคุณจะมีอายุเท่าไรก็ตาม อีกหนึ่งวิธีที่ดีที่สุดในการมีผมนุ่มคือการใช้ครีมนวดเป็นประจำถึงแม้ว่าคุณไม่ได้สระผมก็ตาม ครีมนวดช่วยทำให้ปลายผมแข็งแรงมากขึ้น ทำให้ผมแต่ละเส้นแข็งแรงและมีสุขภาพดี ผมไม่แตกปลายและไม่เกิดปัญหาที่สามารถส่งผลต่อลักษณะเส้นผม มองหาครีมนวดที่ไม่มีกลิ่นและสีสังเคราะห์เช่นเดียวกับที่คุณเลือกแชมพู  ถ้าหากคุณมีผมสั้นก็จะไม่สามารถหลีกเลี่ยงการใช้ครีมนวดบนหนังศีรษะได้ ใช้ครีมนวดอ่อนๆ หรือครีมนวดที่ช่วยเพิ่มวอลลุ่มเพื่อไม่ให้ผมลีบแบน หลีกเลี่ยงการใช้แชมพูที่ผสมครีมนวดหรือแบบทูอินวันถึงแม้ว่าการตลาดจะมุ่งเน้นที่กลุ่มลูกค้าผู้ชายเช่นเดียวกับเจลอาบน้ำที่เป็นแชมพูในตัวซึ่งคุณไม่สามารถใช้ครีมนวดต่างหากได้และทำให้ผมของคุณแห้งในระยะยาวซึ่งตรงกันข้ามกับจุดประสงค์ของครีมนวด คุณควรซื้อผลิตภัณฑ์แยกกัน คุณสามารถเพิ่มน้ำมันใส่ผมจากธรรมชาติโดยขึ้นอยู่กับระดับความมันตามธรรมชาติของเส้นผมลงในกิจวัตรการทำความสะอาดโดยการหวีน้ำมันจากธรรมชาติปริมาณเล็กน้อยลงบนเส้นผมซึ่งสามารถช่วยบำรุงและทำให้ผมแข็งแรงและทำให้ผมนุ่มตามต้องการ ผมที่ไม่เป็นทรงสามารถจัดการได้ด้วยการหวีน้ำมันธรรมชาติลงบนเส้นผมทุกวันหรือ 2-3 ครั้งต่อสัปดาห์ น้ำมันจากธรรมชาติที่ดีได้แก่:  น้ำมันมะพร้าว น้ำมันมะกอก น้ำมันอาร์แกน น้ำมันงา น้ำมันโมร๊อกกัน น้ำมันมัสตาร์ด เจลใส่ผม มูสและสเปรย์คือวิธีจัดแต่งทรงผมที่ทำให้ผมเหนียวและรู้สึกเหมือนเส้นฟางอย่างรวดเร็วที่สุด ลองใช้น้ำมันจากธรรมชาติและหมวกแก๊ปเพื่อช่วยจัดแต่งทรงผมหากจำเป็นและหลีกเลี่ยงการใช้ผลิตภัณฑ์จัดแต่งทรงผม ถ้าหากคุณต้องใช้ผลิตภัณฑ์จัดแต่งทรงผมแบบสังเคราะห์ก็ควรล้างออกให้ทั่วก่อนนอนและบำรุงด้วยน้ำมันจากธรรมชาติเพื่อฟื้นฟูเส้นผม  ผลิตภัณฑ์จัดแต่งทรงผมส่วนใหญ่มีส่วนผสมของแอลกอฮอล์ซึ่งดึงความชุ่มชื้นออกจากเส้นผมและทำลายความสามารถในการกักเก็บความชุ่มชื้นของผมตามธรรมชาติ อย่าขัดขวางร่างกายโดยการใช้ผลิตภัณฑ์จัดแต่งทรงผม ปล่อยให้ร่างกายทำสิ่งนี้ด้วยตัวเอง ถ้าหากคุณต้องการใช้ผลิตภัณฑ์จัดแต่งทรงผมจริงๆ ก็ควรใช้ขี้ผึ้งและน้ำมันใส่ผมที่ทำจากน้ำมันและขี้ผึ้งจากธรรมชาติ ผลิตภัณฑ์เหล่านี้ทำให้คุณจัดแต่งและทำให้ผมชุ่มชื้นในเวลาเดียวกัน คุณควรตัดผมบ่อยๆ เพื่อป้องกันผมแตกปลายและทำให้ผมรู้สึกนุ่มลื่น แม้แต่การเล็มผมเล็กน้อยจะสามารถช่วยให้ผมของคุณแข็งแรงและงอกออกมาใหม่ได้อย่างเท่าเทียม คุณควรปรึกษาช่างตัดผมที่สามารถระบุปัญหาของเส้นผม แนะนำผลิตภัณฑ์และเทคนิคเพิ่มเติมถ้าหากคุณต้องการทำให้ผมนุ่มลื่นตลอดปี ผมที่สั้นจนเกินไปจะไม่สามารถรู้สึกนุ่มลื่นได้ในขณะที่ผมยาวต้องพบกับปัญหาจากการดูแลและความสะอาด ถ้าหากคุณต้องการมีผมนุ่มลื่นก็ควรไว้ผมประมาณ 1 ถึง 3 นิ้วซึ่งคุณจะสามารถใช้นิ้วสางผมและจัดแต่งได้หลายวิธีแต่ไม่ยาวเกินไปจนไม่เป็นทรง การย้อมผมหงอกคือวิธีทำให้ผมแห้งและไหม้ที่เร็วที่สุด การย้อมสีผมทำลายน้ำมันตามธรรมชาติของเส้นผมและผมอาจจะไม่แข็งแรงและมีสุขภาพดี สุขภาพผมเป็นสิ่งที่สำคัญมากกว่าสีผมเพราะฉะนั้นคุณต้องยอมรับความสวยงามของผมหงอกและมีความสุขไปกับมัน แสงแดดจะกัดสีผมทำให้ผมแห้งและหยาบกระด้าง คุณต้องดูแลเส้นผมและไม่ปล่อยให้ผมแห้งท่ามกลางแสงแดดถ้าหากคุณต้องการมีผมนุ่มลื่น หลีกเลี่ยงการสัมผัสแสงแดดและดูแลเส้นผมด้วยน้ำมันจากธรรมชาติหลังจากการสัมผัสแสงแดดเป็นเวลานาน  สวมหมวกปีกกว้างถ้าหากคุณรู้ว่าคุณจะต้องอยู่ท่ามกลางแสงแดดเป็นเวลานาน ปกป้องตัวเองจากรังสียูวีที่เป็นอันตรายโดยการเก็บผมให้อยู่ในหมวกและไม่ถูกแสงแดด คุณต้องได้รับสารอาหารและวิตามินที่จำเป็นจากอาหารที่เป็นประโยชน์เพื่อให้ร่างกายรวมถึงเส้นผมมีสุขภาพดี วิตามินอี วิตามินซี ไบโอติน ธาตุเหล็กและสังกะสีมีส่วนสำคัญกับสภาพและสุขภาพผม ทานอาหารที่อุดมไปด้วยวิตามินและแร่ธาตุและทานวิตามินเสริมถ้าจำเป็น   อาหารจำพวกอัลมอนด์ แครอท กล้วย ดาร์กช็อกโกแลต เมล็ดฟักทองและถั่วงอกอุดมไปด้วยสารอาหารที่จําเป็นต่อสุขภาพผมซึ่งมีวิตามินและสารอาหารที่ครบถ้วน การรับประทานเนื้อแดง 1 ขีดสามารถกระตุ้นการผลิตเคราตินซึ่งเป็นโปรตีนที่ทำให้เส้นผมและเล็บมีสุขภาพดีและเงางาม ปลาอุดมไปด้วยกรดไขมันโอเมก้า 3 ซึ่งช่วยให้ผมเงางาม คุณควรชะล้างฝุ่นและสิ่งสกปรกออกจากผมทุกวันเพื่อให้ผมสะอาดและนุ่มที่สุด การใช้น้ำสะอาดล้างผมจะช่วยให้น้ำมันตามธรรมชาติมีประสิทธิภาพดีที่สุดและเติมเต็มเส้นผมได้ง่าย คุณไม่จำเป็นต้องใช้แชมพูทุกวันและการทำเช่นนั้นจะทำให้ผมของคุณแห้ง  การหวีผมด้วยหวีเปียกหรือล้างผมในอ่างล้างหน้าเป็นวิธีที่มีประสิทธิภาพที่สุดในการทำความสะอาดเส้นผมถ้าหากคุณไม่สามารถอาบน้ำได้ ถ้าหากคุณอาบน้ำทุกวันก็ไม่จำเป็นต้องใช้แชมพูทุกครั้ง โดยทั่วไปคุณไม่ควรสระผมบ่อยกว่าทุกๆ 3 วัน คุณอาจจะต้องใช้แชมพูมากหรือน้อยลงขึ้นอยู่กับว่าสภาพผมตามธรรมชาติของคุณมันแค่ไหน การสระผมสัปดาห์ละครั้งสำหรับบางคนเพียงพอที่จะทำให้ผมสะอาดเงางามและมีสุขภาพดีในขณะที่บางคนอาจจะต้องใช้แชมพูวันเว้นวัน   ใช้แชมพูปริมาณน้อยไม่เกินขนาดเมล็ดถั่ว ทำมือให้เปียกและชโลมแชมพูในมือก่อนที่จะนวดลงบนผมโดยเน้นปลายผมและนวดขึ้นไปยังหนังศีรษะ ค่อยๆ นวดและล้างออกด้วยน้ำอุ่น ถ้าหากคุณไม่ใช้การจัดแต่งทรงผมด้วยความร้อน (เช่น หนีบผมหรือใช้ไดร์เป่าผม) และผมของคุณไม่แห้งก็สามารถสระผมได้ทุกวัน บางคนใช้ครีมนวดบ่อยกว่าใช้แชมพูโดยเลือกใช้แชมพู 1 ครั้งต่อสัปดาห์และใช้ครีมนวด 3 ครั้งต่อสัปดาห์เพื่อทำให้ผมรู้สึกนุ่มโดยขึ้นอยู่กับสภาพของเส้นผมและความมันตามธรรมชาติ ใช้เทคนิคเดียวกันเมื่อคุณสระผมด้วยแชมพูจากนั้นจึงล้างออกด้วยน้ำอุ่น  คุณต้องล้างแชมพูและครีมนวดออกจากผมให้หมดจดทุกครั้ง ถ้าคุณผมยาวก็อาจจะล้างแชมพูและครีมนวดออกไม่หมดซึ่งทำให้ผมของคุณเหมียวเมื่อผมแห้งและมีสารตกค้างสะสม หลังจากการล้างผม สระผมด้วยแชมพูหรือใช้ครีมนวดแล้วคุณต้องทำผมให้แห้งโดยใช้ผ้าขนหนูเช็ดจากนั้นจึงปล่อยให้ผมแห้งเอง การค่อยๆ ทำให้ผมแห้งอย่างนุ่มนวลจะทำให้ผมแข็งแรง มีสุขภาพดีและเงางามดุจแพรไหม หลีกเลี่ยงการใช้ไดร์เป่าผมและใช้ความร้อนโดยตรงกับผมซึ่งจะทำให้ผมแห้งและขาดหลุดร่วง อย่าใช้ความร้อนเป่าผม คุณควรใช้น้ำมันจากธรรมชาติหวีลงบนเส้นผมหลังจากใช้แชมพู 2-3 ครั้งต่อสัปดาห์ คุณสามารถใช้น้ำมันมะพร้าวและน้ำมันประเภทอื่นเทลงบนหวีซี่ห่างพลาสติกและหวีผมหรือนวดหนังศีรษะด้วยมือจากนั้นจึงมีผลเพื่อให้ได้ผลลัพธ์เดียวกัน  หลีกเลี่ยงการใช้น้ำมันใส่ผมมากกว่า 1 ถึง 2 ครั้งต่อสัปดาห์เพราะผมของคุณอาจจะลีบแบนอย่างไม่เป็นธรรมชาติและสะสมฝุ่นมากกว่าเดิมจนทำให้ผมไม่สะอาด ใช้น้ำมันหรือโทนิคใส่ผมนานๆ ครั้ง การหวีผมเป็นสิ่งที่จำเป็นเพื่อทำให้ผมนุ่มและสะอาด ผมที่พันกันนั้นจัดการได้ยากและจะทำร้ายเส้นผมและทำให้รู้สึกหยาบกระด้าง ใช้หวีซี่ห่างพลาสติกหวีผม 2-3 ครั้งในแต่ละเช้าเพื่อสางผมที่พันกันและทำให้ผมมีสุขภาพดีและนุ่มลื่น ถ้าหากผมของคุณพันกันมากก็ควรแต้มน้ำมันเล็กน้อยบนหวีเพื่อสางและบำรุงผม คุณสามารถใช้น้ำเล็กน้อย คุณควรใช้หวีแปรงหวีผมโดยเฉพาะอย่างยิ่งผมที่ไม่เป็นทรงโดยขึ้นอยู่กับความหนาของเส้นผม . ถ้าหากผมของคุณหยาบกระด้างหรือคุณมีผมหยิกก็สามารถใช้ที่หนีบผมเพื่อทำให้ผมดูนุ่มลื่น อย่างไรก็ตามจำไว้ว่าการใช้ที่หนีบผมและการจัดแต่งทรงผมด้วยความร้อนหรืออื่นๆ สามารถทำร้ายเส้นผมเพราะฉะนั้นคุณต้องปกป้องเส้นผมก่อน:  ใช้ที่หนีบผมเมื่อผมแห้งสนิท ผมเปียกจะบอบบางต่อความเสียหายจากความร้อนมากกว่าผมแห้ง ใช้สเปรย์ ครีมหรือเซรั่มปกป้องความร้อนกับเส้นผมก่อนหนีบผม หลีกเลี่ยงการจัดแต่งทรงผมช่อเดิมมากกว่า 1 ครั้ง การใช้ไดร์เป่าผมสามารถทำให้ผมของคุณนุ่มลื่นได้ คุณควรระมัดระวังเพื่อป้องกันไม่ให้ผมแห้งหรือถูกทำร้ายจากความร้อนเพราะใช้ไดร์เป่าผมมากเกินไป:  ใช้ผ้าขนหนูเช็ดผมก่อนที่จะใช้ไดร์เป่าผม วิธีนี้จะช่วยลดเวลาการเป่าผมและลดความเสี่ยงการถูกทำลายจากความร้อน หวีเซรั่มให้ทั่วเส้นผมก่อนใช้ไดร์เป่าผม ใช้หวีแปรงขนหมูป่าแปรงผมเบาๆ ระหว่างการเป่าผมด้วยไดร์ถ้าหากคุณต้องการมีผมนุ่มลื่น เป่าผมจากโคนผมลงมายังปลายผม
เลือกแชมพูที่อ่อนโยน. ใช้ครีมนวดจากธรรมชาติ. ลองใช้น้ำมันใส่ผมจากธรรมชาติ. หลีกเลี่ยงการใช้ผลิตภัณฑ์จัดแต่งทรงผม. ตัดผมบ่อยๆ. ปล่อยให้ผมยาวสักเล็กน้อย. อย่าย้อมผม. ลดการสัมผัสแสงแดดให้น้อยที่สุด. ทานวิตามินเสริม. ล้างผมทุกวัน. อย่าสระผมบ่อยเกินไป. ใช้ครีมนวดที่ปลายผม. ใช้ผ้าขนหนูเช็ดผมให้แห้ง. นวดน้ำมันจากธรรมชาติลงบนหนังศีรษะหลังจากใช้แชมพู. หวีผมทุกเช้า. ใช้ที่หนีบผม ใช้ไดร์เป่าผม.
https://www.wikihow.com/Get-Silky-Hair-if-You-Are-a-Guy https://www.wikihow.com/Get-Silky-Hair-if-You-Are-a-Guy https://www.wikihow.com/Get-Silky-Hair-if-You-Are-a-Guy https://www.wikihow.com/Get-Silky-Hair-if-You-Are-a-Guy
Choosing the Right Products Keeping Your Hair Healthy Washing Your Hair Using Styling Tools